Никандрова Анна Алексеевна

Анна Алексеевна Никандрова  (13 октябрь 1921 — 23 июнь 1944) —  88-се  уҡсылар полкының 426 -сы уҡсылар дивизияһы комсоргы (31-се армия, 3-сө  Белорус фронты), өлкән лейтенант. Советтар Союзы Геройы (1945 йылдың 24 мартында, үлгәндән һуң).

 Биографияһы 
Анна Алексеевна Никандрова 1921 йылдың 13 октябрендә Барашкино (Липно губернаһы) ауылында крәҫтиән ғаиләһендә тыуған. Милләте буйынса — урыҫ. 8 класты һәм китапхана курстарын  тамамлағандан һуң, китапханала,  шунан һуң комсомолдың Красногород район комитетында эшләй

Бөйөк Ватан һуғышында 1941 йылдың сентябренән ҡатнаша. Һуғыш башында сандружинник булып эшләй, эвакуацияланған яралыларға ярҙам итә, госпиталдә эшләй. 1942 йылда ВКП(б.) сафына инә.

Кесе лейтенанттар курсын тамамлағандан һуң, Анна Никандрованы  426-сы уҡсылар полкының (88-се уҡсы дивизиялар, 31-се армия, 3-сө Белоруссия фронты) комсоргы итеп тәғәйенләйҙәр.  1944 йылдың 23 июнендә Кираево тимер юлы станцияһы районында  (Белоруссияның Витебск өлкәһе Дубровно районы) өлкән лейтенант Никандрова  беренсе булып  танкыға ҡаршы соҡорҙар аша, артынан үҙенең ротаһы яугирҙәрен эйәртеп  штурмға  ташланаВалентина Ваньшина «Кто они, одиннадцать героинь?» // Молодая гвардия. Ошо уҡ көндә ул дошмандың пулемёт дзотын ҡаплағанда һәләк була. Дубровно ҡалаһында (Белоруссияның Витебск өлкәһе) туғандар ҡәберлегендә ерләнә.  Ҡәберенә һәйкәл ҡуйыла .

СССР Юғары Советы Президиумының  1945 йылдың 24 мартындағы Указы менән  командованиеның хәрби заданиеларын теүәл үтәгәне һәм шул уҡ ваҡытта немец-фашист илбаҫарҙары менән һуғышта күрһәткән ҡаһарманлығы һәм батырлығы өсөн өлкән лейтенант Анна Алексеевна Никандроваға үлгәндән һуң Советтар Союзы Геройы тигән юғары исем бирелә.

 Маҡтаулы исемдәре һәм бүләктәре 

 Советтар Союзы Геройы (1945 йылдың 24 мартынан, үлгәндән һуң)Наградной лист А. А. Никандровой к званию Героя Советского Союза // портал «Подвиг Народа».;
 Ленин ордены (1945 йылдың  24 мартынан, үлгәндән һуң);
 II дәрәжә Ватан һуғышы ордены (28 октябрь 1943 йыл)Наградной лист А. А. Никандровой к ордену Отечественной войны II степени // портал «Подвиг Народа».;
 «Батырлыҡ өсөн» миҙалы (30 май 1943 йыл)Наградной лист А. А. Никандровой к медали «За отвагу» // портал «Подвиг Народа»..

 Хәтер 

 Советтар Союзы Геройы Анна Никандрованың исемен  Дубровно ҡалаһында урам йөрөтә.
 Красногородск ҡалаһында 1984 йылда майҙанда  Геройҙар хөрмәтенә  бюст-һәйкәл ҡуйылған, скульпторы Ф. Маначинский — С. 426.. Һәйкәл уның тыуған ауылы Барашкиноға ҡарап тора.
 Дондағы Ростовта Советтар Союзы Геройы  Анна Никандрова исеме менән  76-сы гимназия аталған.

 Шулай уҡ ҡарағыҙ 

 Список женщин — Героев Советского Союза

 Иҫкәрмәләр 

 Әҙәбиәт 

 Никандрова Анна Алексеевна.//

 Навечно в сердце народном. — 3-е изд., доп. и испр. — Минск, 1984.
 Рассказы о фронтовых комсоргах. — М., 1982.

 Һылтанмалар 

 Анна Алексеевна Никандрова // Will-Remember.Ru .
 Анна Алексеевна Никандрова // Увы! Но это всё, что было!

Категория:Бөйөк Ватан һуғышында ҡатнашыусы ҡатын-ҡыҙҙар
Категория:Википедия:Статьи с переопределением значения из Викиданных
Категория:«Батырлыҡ өсөн» миҙалы менән бүләкләнгәндәр
Категория:2-се дәрәжә Ватан һуғышы ордены кавалерҙары
Категория:Ленин ордены кавалерҙары
Категория:Советтар Союзы Геройҙары
Категория:Алфавит буйынса шәхестәр
Категория:1944 йылда вафат булғандар
Категория:23 июндә вафат булғандар
Категория:1921 йылда тыуғандар
Категория:13 октябрҙә тыуғандар